24. oktober 1999 blev driften udvidet fra 12 til 18 afgange i dagtimerne på den centrale strækning mellem Husum Torv og Amager Centret.<ref>''Flere busser og minutjusteringer'', HT-nyt 9/1999, s. 8.</ref> Det var tanken, at busserne skulle komme som perler på en snor til gavn for de 11 mio. passagerer om året på linjen. Men i stedet kom busserne til at klumpe sig sammen i Indre By med store forsinkelser til følge. Det var især bilkøen til [[Magasin du Nord]]s parkeringshus ved Bremerholm, der gav problemer. Som et forsøg indførte HT og entreprenøren Linjebus derfor en indsatsgruppe for linjen i dagtimerne på hverdage fra januar 2000 med ekstra busser og chauffører.<ref>''Aktiv styring af driften på linie 350S'', HT-nyt 1/2000, s. 7.</ref> I foråret 2000 var der kommet styr på tingene, så 99,9 % af turene blev gennemført. Blandt andet var der blevet arbejdet med aktiv trafikstyring, justering af signalanlæg og forbedring af forholdene på Bremerholm.<ref>''Godt nyt om 350S'', HT-nyt 5/2000, s. 2.</ref> I slutningen af 2000 kunne man så glæde sig over, at den udvidede drift og nye busser havde givet linje 350S 7 % flere passagerer end på samme tid året før.<ref>''Flere mennesker i København og færre kunder i busserne - men 350S går frem'' af Anders Borring-Møller. HT-nyt 11/2000, s. 4.</ref>
Historie Foreninger Organisationer